b'\n_START_ARTICLE_\nREC\n_START_SECTION_\nVsebina\n_START_PARAGRAPH_\nNovinarka Angela Vidal (Manuela Velasco) in snemalec Pablo snemata prispevek o no\xc4\x8dni izmeni gasilcev v Barceloni za oddajo Medtem ko ste spali. Med snemanjem, gasilci dobijo klic o \xc5\xbeenski ge. Izquierdo, ki je zaprta v svoje stanovanje in kri\xc4\x8di. Angela in Pablo se odpravita z gasilcema Alexom in Manujem v stavbo, kjer jih \xc4\x8dakata dva policista. Ko pridejo do starej\xc5\xa1e \xc5\xbeenske, ta postane agresivna in ugrizne enega izmed policistov v vrat._NEWLINE_Ko odnesejo ranjenega policista po stopnicah, najdejo v avli ostale prebivalce stavbe. Policija in vojska obkro\xc5\xbei stavbo in ne spusti iz nje nobenega. Ljudje za\xc5\xbeenejo paniko in Alex, ki je ostal v sobi s starej\xc5\xa1o gospo, pade iz velike vi\xc5\xa1ine v avlo in je resno po\xc5\xa1kodovan. Policist Sergio, je zato prisiljen ustreliti starej\xc5\xa1o \xc5\xbeensko. Angela in Pablo za\xc4\x8dneta izpra\xc5\xa1evati prebivalce, vklju\xc4\x8dno z bolno deklico Jennifer. Njena mati Maricarmen pove, da ima angino in da je njihov pes Max pri veterinarju, ker je prav tako bolan. _NEWLINE_Po\xc5\xa1kodovane odpeljejo v skladi\xc5\xa1\xc4\x8de tekstilne tovarne. Nato prispe zdravstveni in\xc5\xa1pektor v za\xc5\xa1\xc4\x8ditni obleki, da bi jih pozdravil. Nenadoma po\xc5\xa1kodovani postanejo agresivni in za\xc4\x8dnejo napadati druge prebivalce. Vsi pobegnejo razen Guliema, ki ga zaklenejo v skladi\xc5\xa1\xc4\x8de. In\xc5\xa1pektor jim pojasni, da so oboleli oku\xc5\xbeeni z virusom, podobnemu steklini. Pove jim, da je prena\xc5\xa1alec bolezni pes iz te stavbe in Angela ugotovi, da je to Max. Takrat se Jennifer spremeni, za\xc4\x8dne bruhati kri na svojo mamo in zbe\xc5\xbei po stopnicah navzgor._NEWLINE_Sergio vklene Maricarmen v ograjo stopnic, in se odpravi s Pablom in Manuem po stopnicah. Najdejo Jennifer, ki ugrizne Sergia, on pa jim naro\xc4\x8di naj ga pustijo samega. Manu in Pablo opazita prebivalce, ki be\xc5\xbeijo po stopnicah, saj so oku\xc5\xbeeni odprli vrata skladi\xc5\xa1\xc4\x8da. Vklenjeno Mari pustijo za sabo ter skupaj z Angelo, prebivalcem C\xc3\xa9sarjem in ugriznjenim in\xc5\xa1pektorjem se zate\xc4\x8dejo v prazno stanovanje. C\xc3\xa9sar pove, da je \xc5\xa1e en izhod skozi klet, vendar ima klju\xc4\x8de Guliem. Oku\xc5\xbeeni zdravstveni in\xc5\xa1pektor ugrizne C\xc3\xa9sarja in prisili ostale, da pobegnejo. Angela, Pablo in Manu si morajo izboriti svojo pot do Guliemovega stanovanja v tretjem nadstropju. _NEWLINE_Angela in Pablo najdeta klju\xc4\x8d, vendar odkrijeta da je Manu prav tako postal oku\xc5\xbeen. Oba pobegneta v najvi\xc5\xa1je nadstropje in se zate\xc4\x8deta v neko stanovanje. Tam najdeta zvo\xc4\x8dni posnetek, ki pojasnjuje izvir virusa. Najemnik stanovanja je bil agent iz Vatikana. Verjel je, da mora obstajati biolo\xc5\xa1ki izvor demonske obsedenosti. Ugrabil je obsedeno dekle Tristano Medeiros in jo v stanovanju uporabljal za svoje raziskave. Toda, ker je vzrok obsedenosti postajal vedno mo\xc4\x8dnej\xc5\xa1i, mu ni preostalo drugega kot da jo zapre v stanovanje in jo prepusti lakoti.  _NEWLINE_Pablo sku\xc5\xa1a s kamero posneti podstre\xc5\xa1je, vendar oku\xc5\xbeen otrok sko\xc4\x8di pred kamero in pokvari lu\xc4\x8d na njej. Pablo zato vklopi v no\xc4\x8dno verzijo snemanja in opazi popolnoma spremenjeno Tristano, ki zdaj po stanovanju i\xc5\xa1\xc4\x8de hrano. Angela in Pablo sku\xc5\xa1ata pobegniti, vendar Tristana ubije Pabla, ki odvr\xc5\xbee kamero. Angela jo pobere in vidi Tristano kako je Pabla. Za\xc5\xbeene paniko in odvr\xc5\xbee kamero. Kamera \xc5\xa1e naprej snema in posname Angelo, ki jo nekaj v krikih odvle\xc4\x8de v temo.'